Alkuperänimityksen ja maantieteellisten merkintöjen suojasta annetun asetuksen (ETY) N:o 2081/92 6 artiklan 2 kohdassa tarkoitettu rekisteröintihakemuksen julkaiseminen



Virallinen lehti nro C 061 , 10/03/2004 s. 0022 - 0026



Alkuperänimityksen ja maantieteellisten merkintöjen suojasta annetun asetuksen (ETY) N:o 2081/92 6 artiklan 2 kohdassa tarkoitettu rekisteröintihakemuksen julkaiseminen (2004/C 61/06) Tämä julkaiseminen sisältää oikeuden vastustaa rekisteröintiä mainitun asetuksen 7 ja 12 d artiklassa tarkoitetulla tavalla. Väitteet hakemusta vastaan on tehtävä jäsenvaltion, WTO:n jäsenvaltion tai 12 artiklan 3 kohdan mukaista menettelyä noudattaen hyväksytyn kolmannen maan toimivaltaisen viranomaisen välityksellä kuuden kuukauden kuluessa julkaisemisesta. Julkaiseminen perustellaan seuraavilla tekijöillä ja erityisesti 4 kohdan 6 alakohdalla, joiden mukaan hakemus katsotaan perustelluksi asetuksessa (ETY) N:o 2081/92 tarkoitetulla tavalla. NEUVOSTON ASETUS (ETY) N:o 2081/92 REKISTERÖINTIHAKEMUS: 5 ARTIKLA SAN (x) SMM ( ) Asiakirjan kansallinen numero: 93 1. Jäsenvaltion toimivaltainen viranomainen Nimi: Subdirección General de Sistemas de Calidad Diferenciada - Dirección General de Alimentación - Secretaría General de Agricultura y Alimentación del Ministerio de Agricultura, Pesca y Alimentación de España Osoite: Paseo Infanta Isabel, 1, E-28071 Madrid Puhelin (34) 913 47 53 94 Faksi (34) 913 47 54 10 2. Hakijaryhmittymä Nimet: Osoitteet: a) Joaquim Blanc i Tejedor, henkilökortin nro 72960812, Cooperativa Agrícola d'Arnes SCCL-ryhmittymän puolesta ja edustajana, verotustunnistenumero 43014067F, toimipaikka c/Onze de Setembre n° 4 de Arnés b) Francesc Martí i Alcoverro, henkilökortin nro 40901659, Cooperativa Agrícola i Caixa Rural SCCL-ryhmittymän puolesta ja edustajana, verotustunnistenumero 43014067F, toimipaikka c/Estació, n° 2 de Bot. c) Francesc Sabaté i Tarragó, henkilökortin nro 77880592, Cooperativa Agrícola Sant Isidre SCCL-ryhmittymän puolesta ja edustajana, verotustunnistenumero 43014281, toimipaikka Av. Generalitat s/n de Caseres d) Josep Pere Colat i Clua, henkilökortin nro 40926368 Cooperativa Agrícola de Corbera SCCL-ryhmittymän puolesta ja edustajana, verotustunnistenumero 473013994, toimipaikka c/Sant Marc s/n de Corbera d'Ebre e) Joan R. Comelles i Albesa, henkilökortin nro 77884411, Cooperativa Agrícola Sant Isidre SCCL-ryhmittymän puolesta ja edustajana, verotustunnistenumero 43011774, toimipaikka Av. Misericórdia n° 77, de la Fatarella f) Pere Royo i Pedrola, henkilökortin nro 40919484, Celler Cooperatiu Gandesa SCCL-ryhmittymän puolesta ja edustajana, verotustunnistenumero 43011816F, toimipaikka Av. Catalunya, n° 28 de Gandesa g) Pere Joan Llop i Barrubés, henkilökortin nro 77881340, Cooperativa Agrícola Terra Alta SCCL-ryhmittymän puolesta ja edustajana, verotustunnistenumero 43013671F, toimipaikka c/Glorietes s/n, de La Pobla de Massaluca h) Carlos Bel i Espinós, henkilökortin nro 39995411, Olis La Franja SL-ryhmittymän puolesta ja edustajana, verotustunnistenumero 43251032, toimipaikka Crta. de Tortosa s/n de Horta de Sant Joan i) Josep Santiago Subirats Mulet, henkilökortin nro 40906133, Subirats d'Horta de Sant Joan SL-ryhmittymän puolesta ja edustajana, verotustunnistenumero 43594852, toimipaikka c/Medi Natural n° 29 de Horta de Sant Joan j) Rafael Solé i Urgell, henkilökortin nro 77779213, toimipaikka c/Gandesa n° 18 de Vilalba dels Arcs, itsensä puolesta ja edustajana k) Josep Manuel García i Lorente, henkilökortin nro 40004330, Cooperativa Agrícola i Secció de Crèdit de Flix SCCL-ryhmittymän puolesta ja edustajana, verotustunnistenumero 43011790, toimipaikka c/Major n° 75 de Flix Kokoonpano: Tuottaja/jalostaja (x) muu ( ) 3. Tuotelaji: Ekstra-neitsytoliiviöljy - Luokka 1.5. Rasvat 4. Tavaraerittely (tiivistelmä 4 artiklan 2 kohdan edellytyksistä) 4.1 Nimi: "Aceite de Terra Alta" tai "Oli de Terra Alta" 4.2 Kuvaus: Ekstra-neitsytoliiviöljy, jota valmistetaan Olea Europea L -hedelmän Empeltre-päälajikkeesta tai Empeltre-lajikkeen sekä Arbequina-, Morruda- ja Farga-alalajikkeiden sekoituksesta mekaanisin tai fysikaalisin menetelmin, jotka eivät muuta öljyä ja jotka säilyttävät jalostetun hedelmän maun, aromin ja ominaisuudet. Empeltre on päälajike, koska tuotantoalueella viljellään sitä eniten. Alkuperänimityksen saaneen "Terra Alta" -öljyn ominaisuudet ovat seuraavat: Aistinvaraiset ominaisuudet: >TAULUKON PAIKKA> Fysikaaliskemialliset ominaisuudet: >TAULUKON PAIKKA> 4.3 Maantieteellinen alue: Tuotantoalue käsittää Terra Altan alueen ja Ribera d'Ebren alueen muutaman kunnan. Kumpikin alue sijaitsee Katalonian itsehallintoalueen lounaisosassa. Tähän maantieteelliseen alueeseen kuuluvat siten seuraavat kunnat: >TAULUKON PAIKKA> Jalostus- ja pullottamisalue on sama kuin tuotantoalue. 4.4 Alkuperätodisteet: Puristamoteollisuudessa käytettävät oliivit ovat peräisin tuotantoalueelta sijaitsevilta viljelmiltä, ja ne valitaan, kauppakunnostetaan ja pullotetaan tuotantoalueen teollisuusyrityksissä, jotka on merkitty sääntelyneuvoston vastaavaan rekisteriin. Tuotantoprosessin ja kauppakunnostamisen aikana suoritetut tarkistukset sekä fysikaaliskemialliset ja aistinvaraiset analyysit läpäisseet öljyt saatetaan markkinoille varustettuna suojatulla alkuperänimityksellä ja etiketillä, vastaetiketillä tai tietyssä tapauksessa sääntelyneuvoston numeroidulla laatumerkinnällä. 4.5 Viljelymenetelmä/Valmistusmenetelmä: a) Viljelyolosuhteet: Viljelyalue: Viljelyalueella on yleensä 50-80 puuta hehtaarilla. Maanmuokkaus ja karsinta: Maanmuokkaustyöt ovat tavallisia tuotantoalueen töitä. Karsinnassa oliivipuusta karsitaan pois vanhat oksat, jotta puusta tulee pallomainen. Tämä edistää sekä hedelmöittymistä että sadonkorjuuta. Kastelu: Nykyisin 90 prosenttia viljelmistä sijaitsee kastelemattomalla maalla ja 10 prosenttia keinokastelualueella. Sadonkorjuu: Sato korjataan "lypsämällä" eli hedelmä poimitaan suoraan puusta käsin ravistelemalla marraskuun puolesta välistä aina tammikuun loppuun asti. b) Valmistusmenetelmä: SAN-ekstra-neitsytoliiviöljy puristetaan sallittujen lajikkeiden vahingoittumattomista oliiveista, jotka kerätään huolellisesti suoraan puusta täysin kypsinä. Oliivit kuljetetaan öljynpuristamoihin vahvistettuja edellytyksiä noudattaen, jotta hedelmät eivät pilaannu. Oliiveista puristetaan mekaanisesti öljy pois eli oliivit pestään ja murskataan massaksi, öljy erotellaan kasvisvedestä ja se varastoidaan. Arviointimenettelyn jälkeen oliiviöljy kaadetaan astioihin, joiden enimmäistilavuus voi olla viisi litraa. Oliivit on murskattava 48 tunnin sisällä sadonkorjuusta, jotta niiden laatu ei kärsi. Oliiviöljyn valmistuksessa on käytettävä Empeltre-päälajiketta tai Empeltre-päälajikkeen ja Arbequina-, Morruda- ja Farga-alalajikkeiden sekoitusta. Alkuperänimitys "Aceite de Terra Alta" voidaan myöntää vain oliiviöljylle, joka on peräisin vähintään viiden vuoden ikäisistä puista. Koko prosessi tuotannosta etiketin liimaamiseen suoritetaan maantieteellisesti rajatulla alueella laadun säilyttämiseksi menettelyn jäljitettävyyden takaamiseksi. Laatu: Neitsytoliiviöljyt ovat erittäin herkkiä ulkoisille vaikuttimille, jotka voivat aiheuttaa kaikenlaisia muutoksia. Tällaisen öljyn kannalta on ensiarvoisen tärkeää, että koko jalostusprosessi tapahtuu samalla maantieteellisellä alueella. Jäljitettävyys: Valvonnan ja sertifioinnin sekä valvontaelimen moitteettoman toiminnan kannalta on välttämätöntä, että koko jalostusmenettely toteutetaan maantieteellisesti rajatulla alueella. 4.6 Yhteys maantieteelliseen alkuperään Historiallinen yhteys: Ensimmäisinä oliivia alkoivat viljellä Kataloniassa ja etenkin Terra Altan alueella arabit. Oliiviöljyn valmistuksessa käytettäviä puristamoita kutsutaan vielä nykyäänkin espanjaksi sanalla "almazaras", mikä on selvä viittaus siihen, että arabit liittyvät oliiviöljyn alkuperään. Antoni Mascaró kertoo kirjassaan "Mis memorias" (1948), että Batean kunnassa viljeltiin vuonna 1787 eniten oliivia, jonka jälkeen tulivat viljat ja viini. Teoksessa todetaan, että "oliiviöljyä, joka on tämän maan vaurauden lähde, tuotettiin tänä vuonna kaksikymmentäyksituhatta viinimitallista eli puolet maapinta-alasta, ja kukin mitallinen painoi 38 naulaa eli yhteensä 31920 espanjalaista naulaa". Oliiviöljyä tuotettiin näin ollen 350000 kiloa, mikä vastaa noin 1800000:ta kiloa oliiveja, kun taas väestön määrä oli tuolloin alle 1000 asukasta. Pascual Madoz mainitsee teoksessaan "Diccionario Geográfico" (1847), että vuonna 1847 Gandesan alueella "tuotettiin tässä maassa runsaasti erinomaista oliiviöljyä, vehnää, ruista". Samainen kirjailija mainitsee myös, että 1800-luvun puolessavälissä oliivi oli nykyisen Terra Altan alueen pääasiallinen viljelykasvi ja sitä tuotettiin huomattavasti nykyistä enemmän. Oliivipuu oli vuoden 1900 paikkeilla Terra Altan alueella toiseksi yleisin viljelykasvi. Sen osuus oli yli 28 prosenttia viljellystä maapinta-alasta, ja sitä viljeltiin kaikissa kunnissa (20-44 prosenttia viljellystä maapinta-alasta). Oliivia viljeltiin eniten Batean, La Fatarellan ja Horta de Sant Joanin kunnissa. Oliiviöljyä tuotettiin noin kaksi miljoonaa litraa. Terra Altan alueen pääasiallinen oliivilajike on kuuluisa "Empeltre"-lajike, jota viljellään vain muutamissa paikoissa. Kyse on hyvin vanhasta lajikkeesta. Nimi tulee katalonian sanasta "empelt", joka tarkoittaa "oksastamista". On hyvin todennäköistä, että tämä lajike oksastettiin Baix Aragónin ja Valle de l'Ebren muihin vanhempiin lajikkeisiin. Empeltre-oliivilajiketta viljellään niin runsaasti nimenomaan Terra Altan alueella, että taimitarhoissa lajike tunnetaan nimellä Terra Altan lajike. Luonnollinen yhteys: Alueen luonnonympäristön erityispiirteet vaikuttavat öljyn ominaisuuksiin seuraavasti: Alueella vallitsee useimpien muiden oliivinviljelyalueiden tavoin Välimeren ilmasto. Se eroaa kuitenkin muista alueista omalaatuisen pinnanmuotonsa vuoksi, joka luo alueelle erityisen mikroilmaston. Tämä vaikuttaa suoraan oliivipuun biologiseen sykliin ja siten myös sen hedelmään eli oliiviin. Nämä erityispiirteet voidaan tiivistää kolmeen kohtaan: 1) Korkeus: Kyse on ylätasangosta, joka sijaitsee keskimäärin 400 metriä merenpinnan yläpuolella. 2) Luonnonesteet: Alueella yhtyvät kolme vuoristojonoa: "Pàndols" ja "Cavalls", joiden korkein huippu on 700 metrin korkeudessa, sekä pohjoiskärjessä sijaitseva vieläkin korkeampi "Els ports de Beseit", jonka korkein huippu nousee 1400 metriin. Alueen pinnanmuodostus on siis erikoinen, ja tämä aiheuttaa edellä mainitun mikroilmaston. 3) Tuulet: Tämän lisäksi ja myös tämän vuoksi alueella puhaltavat alueelle tyypilliset tuulet. Ne eivät ole merkittäviä niinkään voimakkuutensa vuoksi (tuulet eivät puhalla erityisen voimakkaasti), vaan siksi, että niistä on hyötyä viljelmille. Kahta tärkeintä tuulta kutsutaan alueelle ominaisesti nimillä "Garvinada" ja "Cerç". Ensimmäinen tuuli tuo mukanaan viljelylle välttämättömän kosteuden, ja toinen tuuli estää ominaisuuksiensa ja toistuvuutensa ansiosta monet terveysongelmat (sienet) sekä edistää raaka-aineen, oliivin, kypsymistä ongelmitta ja sen laadun säilymistä öljypuristamoihin asti. 4.7 Valvontaelin Nimi: Alkuperänimityksen "Aceite de Terra Alta" sääntelyneuvosto Osoite: 1 Bassa d'en Gaire, E-43780 Gandesa (Tarragona) Puhelin 977 42 00 18 Alkuperänimityksen "Aceite de Terra Alta" sääntelyneuvosto täyttää standardin EN-45011 vaatimukset. 4.8 Merkintä: Pakkauksissa on oltava merkintä "Aceite de Terra Alta". Sääntelyneuvosto hyväksyy etiketit. 4.9 Kansalliset vaatimukset - Joulukuun 2 päivänä 1970 annettu laki nro 25/1970 - Estatuto de la viña, del vino y de los alcoholes (Laki viiniköynnöksistä, viinistä ja alkoholista) - Maaliskuun 23 päivänä annettu asetus nro 835/1972 lain nro 25/1970 soveltamisesta - Tammikuun 25 päivänä 1994 annettu määräys Espanjan lainsäädännön yhdenmukaistamisesta maataloustuotteiden ja elintarvikkeiden maantieteellisten merkintöjen alkuperänimitysten suojasta annetun asetuksen (ETY) N:o 2081/1992 kanssa - Lokakuun 22 päivänä 1999 annettu kuninkaan asetus nro 1643/1999, jossa säädetään suojattuja alkuperänimityksiä ja maantieteellisiä merkintöjä koskevien hakemusten jättämismenettelystä. EY-N:o: ES/00245/21.06.2002. Täydellisen asiakirjan vastaanottopäivä: 21. elokuuta 2003.